Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 80

4. Az élõ egyed TÉMÁK Tantárgyi ismeret és készség Kapcsolat 4.1 Az élõ egyed és a környezet kapcsolata A viselkedés mint alkalmazkodás Példán mutassa be, hogy az állat viselkedése is a környezethez való alkalmazkodás eszköze. Különböztesse meg és értelmezze ebbõl a szempontból az öröklött és a tanult viselkedésformákat. Ismertesse a bevésõdést, a feltételes reflexet és az operáns tanulást, illetve az ezt vizsgáló kutatók módszereit (K. Lorenz, Pavlov, Thorndike). Mi a szerepe a területvédelemnek, a társas viselkedésnek, az utódgondozásnak a populációk fennmaradásában? (3.2) Mi a különbség az öröklött és a szerzett tulajdonságok között? (3.3.2) 4.2 Az emberi életmûködések 4.2.1 Önfenntartás: struktúrák és funkciók Ismertesse az emberi önfenntartó életmûködések helyszíneit, az itt zajló folyamatok lényegét, a mûködés feladatát az egész szervezet fenntartásában, homeosztázisában, az alábbi szempontok alapján: Táplálkozás, emésztés, felszívás: mit, hol, mivé bontunk? Kiválasztás: funkciója. Keringés: a szívmûködés és a véráramlás mechanikája, a hajszálerek anyagforgalma. Légzés: a légzõmozgások mechanikája, a gázok funkciója a sejtben. Mozgás: a csontváz- és izomrendszer mechanikája (emelõk), energiaellátása. Ismertesse ezen életmûködések gyakoribb zavarait, betegségeit, az egészségmegõrzés módját. A homeosztázis mint szabályozott és vezérelt állapot. (4.2.2) Hogyan lesz a táplálékból tápanyag? (6.1-5; 5.3) Milyen szerepet játszik a diffúzió, az ozmózis és a vérnyomás a szervezet anyagforgalmában? (7.2.2) Mi a légzés kémiai háttere? (5.3; 7.3.1; 7.4.2) Az emelõ elve a fizikában. (1.3.1) 4.2.2 Szabályozás és vezérlés Mutassa be a hormonális szabályozás lényegét az inzulin és cukoranyagcsere példáján. Értelmezze a cukorbetegség kialakulásnak lehetséges okait, gyógymódját. Ábra alapján jellemezze a hormonálisan szabályozott és vezérelt folyamatokat a nõi nemi mûködésekben. Értelmezze a hormonális és idegi szabályozás kapcsolatát a szervezet szintjén (szimpatikus és paraszimpatikus idegrendszer – stressz – adrenalin). Ismertesse a rövid és hosszú ideig tartó stressz hatásait (magas vérnyomás, szorongás), a civilizációs betegségeket és ezek megelõzésének módját. Hogyan jut szõlõcukorhoz a növényi és az emberi sejt? (4.2.1; 5.3) Mi a szõlõcukor lehetséges sorsa, funkciója a szervezetben? (5.1-3; 6.3) Milyen veszélyeket jelent hormontartalmú készítmények ellenõrizetlen fogyasztása (pl. doppingszerek)? (4.1.2; 4.2.1) Mi magyarázza a szerfüggések veszélyességét (pl. alkohol, drogok)? (4.2.4) 2003/111/II. szám TÉMÁK Tantárgyi ismeret és készség Kapcsolat 4.2.3 Immunrendszer Ismertesse az immunrendszer részeit, az immunitás funkcióját, a csökkent és túlzott (allergia) immunválasz kockázatát Semmelweis és Pasteur munkásságának ismeretében értelmezze a tudományos kutatás és a tudás alkalmazásának lehetõségeit (higiéné-védõoltások) és a tudós erkölcsi felelõsségét. Mi az egyedek kémiai különbségének genetikai oka (6.5-6; 3.3.2) és ökológiai magyarázata? (3.4.2) Mi az emésztés funkciója? (4.2.1) Mi az egészség feltétele egy kölcsönhatások által fenntartott életközösségen belül? (3.2) 4.2.4 Életmód, egészség Hozza kapcsolatba az egészséget a testi-lelki egyensúllyal (homeosztázissal), ennek felborulását pedig a betegségekkel. Ismerje a kábítószerek általános hatását az egyén és a közösség életére. Mi magyarázza a szerfüggés veszélyességét? (pl. alkohol, drogok) (4.2.2) 4.3 Az egyedfejlõdés Értelemzze, hogy az emberi egyedfejlõdés során a szervezet differenciálódik, hozza kapcsolatba ezt génjeink szabályozott mûködésével. Értelmezze az emberi élet kezdetével és végével kapcsolatos etikai és jogi véleményeket, problémákat (családtervezés és abortusz, illetve euthanázia, szervátültetések), ismertesse az érveket. Mitõl függ az, hogy egy gén mûködik-e vagy sem? Hogyan függ össze a génmûködés szabályozása a többsejtûek egyedfejlõdésével? (3.3.2) Mi biztosítja egy ivarosan szaporodó élõlény önazonosságát genetikai (3.3.2) és immunológiai értelemben? (4.2.3; 6.5-6)

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes